**Inpersonas bestyrelsesmøde, 25. marts 2017
Tilstede:** Peter Christian Brincker, Gabriel Thordahl-Jensen, August Andreas Bonnén, Bertil Christensen, Hjalte Birck Ahlstrand og Asta Selchau **Fraværende:** Jakob Lui Abramson

**Dagsorden:
1) –** Konstituering af bestyrelsen
**2) –** Fordeling af ansvarsområder
**3) –** Oprydning i Østre Anlæg – skal vi tilbage til det? **4) –** Rundtur med en naturvejleder i Østre Anlæg: skal bestyrelsen/teamet/elverholdet gøre det?  **5) –** Opdatering og diskussion af supportordning til Inpersonas hjemmeside
**6) –** Bryllupsgave til Gert og Stine (Crossroadlarp)

**1):**
Peter Christian Brincker vælges som formand.
Gabriel Thordahl-Jensen vælges som kasserer.
Som 1. suppleant vælges Hjalte Birch Ahlstrand.
Som 2. suppleant vælges Asta Selchau.

**2):**Da alle reglerne efterhånden er opdateret, bliver ansvarsområdet et fælles anliggende.
Asta tager sig af arrangementer (medlemmerne)-ansvarsområdet. Alle andre ansvarsområder er fordelt, og lægges på hjemmesiden.

**3):**
Vi går ikke tilbage til at rydde op i parken som tidligere: det er ikke vores ansvar, men i stedet kommunen, som bestyrelsen desuden ikke har en oplevelse af at være særligt samarbejdsvillige. Derudover er det i bestyrelsens øjne en unødig risiko for spillerne, da der kan findes kanyler og lignende i parken. Vi rydder naturligvis op efter os selv og området i nærheden af vores aktiviteter.

**4):**
Vi tager ikke en rundtur med en naturvejleder i Østre Anlæg, da vi ikke tror spillerne vil få særlig meget ud af oplevelsen. Vi tænker til gengæld idéen, som bestyrelsen overordnet synes er god, ind i det næste halve års træningsplan, og laver noget lignende i relation til urtereglerne.

**5):**Der er givet to forskellige tilbud fra Inpersonas løst tilknyttede webmaster ift. en fast, officiel supportaftale i relation til Inpersonas hjemmeside. Dette er for at foreningen altid kan trække på en professionel, skulle man være ude for f.eks. at hjemmesiden ikke kan åbnes, noget data forsvinder, eller lignende. Vi er dog ikke indstillet på at betale en månedlig pris, som der lægges op. Gabriel står for at forhandle en ny aftale på plads.

**6):**Bestyrelsen har besluttet at give Gert og Stine fra rollespilsgruppen Crossroadlarp to rumdragtsuniformer i bryllupsgave. Foreningen var i februar 2016 til scenariet Reign of Saturn, og valget af to rumdragter er i forbindelse med de roller Inpersona havde. Der blev til scenariet etableret en god og venskabelig kontakt imellem Inpersona og Crossroadlarp, og bestyrelsen synes derfor det er rimeligt at give en officiel foreningsgave i den særlige anledning.